
	[bookmark: nev]SÜLE DÓRA
dorasule2001@gmail.com
angol-történelem tanárszak
Osztatlan, 11. félév
Eötvös Loránd Tudományegyetem
Pedagógiai és Pszichológiai Kar
	
[bookmark: _GoBack]






Témavezető:
	Dr. Jávor-Szelid Veronika
egyetemi adjunktus, ELTE BTK




Az érzelmek konceptualizálása evészavarosok körében 

Kulcsszavak: érzelmek; szégyen; harag; félelem; evészavarok
Az anorexia nervosa és a bulimia nervosa a legismertebb étkezési zavarok, amelyek elsősorban a 13 és 23 év közötti nőket érintik. Az anorexia egyfajta fóbiának tekinthető, amelyben a páciensek félnek a súlygyarapodástól, míg a bulimia falási és purgálási szakaszokból áll.
Az étkezési zavarok konceptualizálása mellett kulcsfontosságú megismerni, hogy a betegek miként gondolkodnak az érzelmeikről, amelyek a problémáikhoz vezetnek. Ez segíthet a pszichiátereknek is abban, hogy jobban megértsék a betegek állapotát, és segítsenek nekik pozitívabb képeket kialakítani. 
A pszichologia területén több tanulmány is készült, amelyek az evészavarok érzelmi hátterét vizsgjálják; azonban ezek nem térnek ki a nyelvészeti aspektusokra. Az én célom az volt, hogy minél behatóbban megismerjem, hogy hogyan konceptulizálják az érzelmeiket a betegek, és mik a fő különbségek az evészavarosok és az egészséges emberek konceptualizálása között.
A kutatás során az /EatingDisorders subreddit és az ED Support Forum nevű oldalak bejegyzéseit és kommentjeit elemeztem. Három fő érzelemre fókuszáltam, amelyek a korábbi tanulmányok szerint nagyon gyakoriak az étkezési zavarokkal küzdők esetében: a harag, a szégyen és a félelem.  Az elemzéshez Lakoff és Johnson (1980) konceptuális metaforaelméletét, Kövecses Zoltán (2000) érzelem- és metaforaelméletét, valamint Fauconnier és Turner (1993) konceptuális integráció (blend) elméletét használtam. A metaforák azonosításához a Pragglejaz Group (2007) módszerét alkalmaztam.
Az eredményeim összhangban vannak a negatív érzelmek pszichológiai megközelítéseivel az evészavarosok esetében, ugyanakkor lehetővé teszik, hogy behatóbban megismerjük a betegségek érzelmi hátterét.



